Kernavė

Kernavė estas la unua ĉefurbo de la mezepoka Grandduklando Litovio, nuntempe centro de ŝtata kultura rezervejo inaŭgurita dum 2003, kaj vizitata ĉefe de turistoj kaj arkeologoj. Ĝi troviĝas en la komunumo Širvintos (distrikto Vilnius) en la sudoriento de Litovio. Dum 2004, la loko akceptiĝis en la listo de Unesko pri mondaj kulturaj heredaĵoj.

Pli posta sed ankaŭ ne plua ĉefurbo estas Trakai.

 Celebraĵoj 
Somere Kernavė "ekvivas". Organiziĝas festoj kaj folkloraj festivaloj. Arkeologiaj ekspedicioj estas organizataj ekde 20 jaroj, kaj en ili litovaj kaj alilandaj sciencistoj, sed ankaŭ studentoj kaj interesitaj lernejanoj.

Famas ankaŭ la tradiciaj festivaloj "Rasa" de Kernavė. Jam dum 1967 grupo de litovaj universitataj studentoj organizis tian festivalon, per tio aprezante la antikvajn tradiciojn de la litova kulturo kaj protestante kontraŭ la sovetuniaj klopodoj forgesigi tiujn tradiciojn. Ŝataj provoj malpermesi la festivalon ne estis sukcesaj.

Ĉiujare dum la 6-a de julio, en Kernavė okazas nacia celebraĵo okaze de la reĝigo de la mezepoka reganto Mindaugas. Dum la tago metiistoj el ĉiuj baltiaj kaj la najbaraj landoj prezentas mezepokajn artaĵojn, okazas tiuepokaj kavaliraj ludoj kaj ludiĝas folklora muziko.

 Vidu ankaŭ 
 Historio de Litovio
 Trakai – pli posta ĉefurbo

 Eksteraj ligiloj 

 Arkeologa esplorado – artikolo en paĝo de la ŝtata kultura rezervejo de Kernavė (arkiva kopio)

Kategorio:Historio de Litovio